Plaag van springkane nou in 3 provinsies | Netwerk24
03 Desember 2020 08:25
Boere en landbou-organisasies, asook die algemene publiek moet uitkyk vir swerms sprinkane en dit aanmeld.
Dié versoek is Woensdag gerig deur Thoko Didiza, minister van landbou, grondhervorming en landelike ontwikkeling toe sy aangekondig het dat swerms sprinkane nou ook in die Noord- en Wes-Kaap voorkom.
Netwerk24 het vroeër berig oor swerms wat in die Karoo en in die Vrystaat gewaar is.
Die departement het reeds 'n span spesialiste na die betrokke provinsies gestuur om die probleem saam met die provinsiale departemente van landbou- en landelike ontwikkeling asook die landbounavorsingsraad en landbou-organisasies te pak.
In 'n mediaverklaring sê Didiza beheermaatreëls is reeds ingestel om die verspreiding van die sprinkane, wat tans deur sterk winde aangehelp word, te beperk.
"Ek wil boere en landbou-organisasies versoek om ons te waarsku wanneer hulle die sprinkane opmerk en saam met ons amptenare te werk om die verspreiding te beperk."
• Boere en die algemene publiek kan swerms in hul gebiede by die volgende departementele amptenare aanmeld: Gert Greyvenstein by 082 451 4860, Vuyokazi Mpumlwana by 084 760 8176 en dr. Ikalafeng Kgakatsi by 072 198 9882.
Die "donker wolk" op die horison is 'n swerm sprinkane wat Dinsdagmiddag oor die Suid-Vrystaat getrek het. Foto: Verskaf